Z Á P I S N I C A
zo zasadnutia Obecného zastupiteľstva v Rakoviciach  
konaného dňa  19. novembra 2010 

Prítomní:

Starosta obce    -     Dušan Daloš                         

Poslanci OZ     -     Ján Hevier
		        Milan Kubík	
		        Miroslav Masár
		        Ing. Július Šmýkal
		        Igor Zábrodský	
        
Ostatní prítomní:     Ing. Lucie Duračková – obecná kontrolórka     
		         Jarmila Chnápková – zapisovateľka
                                Janka Horylová		                    
                           	
Program rokovania:

1.	Otvorenie zasadnutia a určenie overovateľov zápisnice
2.	Kontrola uznesení
3.	VZN obce na rok 2011
4.	Rozpočet obce na rok 2011
5.	Oslavy Nového roku
6.	Rôzne

R o k o v a n i e :

Bod 1. Otvorenie zasadnutia a určenie overovateľov zápisnice.

Rokovanie obecného zastupiteľstva zahájil starosta obce p. Dušan Daloš. Starosta obce  konštatoval, že na rokovaní sú prítomní všetci poslanci, čím je OZ uznášaniaschopné. Ďalej starosta oboznámil prítomných poslancov s programom zasadnutia OZ, ktorý poslanci obdržali na pozvánkach. Za overovateľov zápisnice určil starosta obce poslancov p. Ing. Júliusa Šmýkala a Igora Zábrodského.

Bod 2. Kontrola uznesení.

Kontrolu uznesení z predchádzajúcich dvoch zasadnutí OZ previedol starosta obce p. Dušan Daloš. Konštatoval, že uznesenia z predchádzajúceho OZ boli splnené. 
U z n e s e n i e  č.  78/2010
Obecné zastupiteľstvo v Rakoviciach
k o n š t a t u j e,
že uznesenia zo zasadnutia OZ zo dňa 30.9.2010 boli splnené.

Bod 3.  VZN obce na rok 2011

Starosta obce p. Dušan Daloš otvoril ďalší bod rokovania – všeobecne záväzné nariadenia obce na rok 2011. 

3.1.
Rokovalo sa o VZN o dani z nehnuteľnosti na rok 2011. Obecný úrad pripravil návrh VZN o dani z nehnuteľnosti na rok 2011, kde nie sú predložené zmeny ohľadom základu dane a  sadzieb dane. V Národnej rade SR je pripravený na schválenie návrh novely zákona č. 582/2004 Z.z. o miestnych poplatkoch a miestnom poplatku za komunálne odpady a drobné stavebné odpady, ktorá bude mať vplyv na zmenu sadzieb dane z pozemkov a aj dane zo stavieb. Táto novela zákona bude mať vplyv až na sadzby dane za rok 2012. Toto VZN o dani z nehnuteľnosti sa týka sadzieb dane platných na rok 2011. Starosta obce dal o VZN č. 1 hlasovať.     

Hlasovanie:
Počet poslancov:          5
Počet prítomných poslancov:      5 
Počet prítomných poslancov pri hlasovaní:  5
Hlasovanie:   za  :          5
	          proti:        0	          
                    zdržal sa:   0

U z n e s e n i e   č.  79/2010
Obecné zastupiteľstvo v Rakoviciach
s c h v a ľ u j e
Všeobecne záväzné nariadenie obce Rakovice č. 1 o dani z nehnuteľnosti na kalendárny rok 2011. 

3.2.
Ďalším prerokovávaným VZN bolo VZN obce Rakovice č. 24 o určení výšky dotácie na prevádzku a mzdy na dieťa materskej školy a žiaka školských zariadení so sídlom na území obce Rakovice.
V uvedenom VZN sa bude meniť len príloha, v ktorej sa uvádza výška dotácie na mzdy a prevádzku na žiaka v eurách podľa jednotlivých kategórií škôl a školských zariadení. V prílohe č. 1 bola určená dotácia na žiaka na rok 2010. Pri prideľovaní finančných prostriedkov na jednotlivé školské zariadenia na rozpočtový rok – kalendárny rok sa vychádza z údajov uvedených v štatistickom výkaze V 40-01 podľa stavu žiakov v zariadení k 15. septembru predchádzajúceho roka (na začiatku školského roka). Oproti minulému roku nastala zmena pri uvádzaní počtu žiakov v Školskom stredisku záujmovej činnosti, kde sa podľa nového už uvádza počet žiakov ako fyzický počet osôb, nie ako po minulé roky počet všetkých detí v krúžkoch. Tým sa nám poriadne skreše rozpočet pridelený obci cez dane z príjmov fyzických osôb. Ak chce obec udržať činnosť školského strediska záujmovej činnosti, musí mu prideliť toľko finančných prostriedkov na originálne kompetencie, aby mohlo bez problémov fungovať. Z uvedeného dôvodu obecný úrad navrhuje upraviť dotáciu na žiaka na rok 2011 v ostatných zariadeniach minimálne a u školského strediska záujmovej činnosti výrazne ( z 50,00 eur na 133,00 eur na 1 žiaka). Poslanci nemali výhrady proti tomuto návrhu, nakoľko je potrebné zachovať toto stredisko, ktoré funguje bez problémov a je prínosom pre deti a žiakov nielen vo výchovno-vzdelávacom procese, ale aj v mimoškolskej činnosti.  Poslanec Ján Hevier navrhol schváliť prílohu č. 2 k VZN č.  24 podľa predloženého návrhu.

Hlasovanie:
Počet poslancov:          5
Počet prítomných poslancov:      5 
Počet prítomných poslancov pri hlasovaní:  5
Hlasovanie:   za  :          5
	          proti:        0	          
                    zdržal sa:   0

U z n e s e n i e   č.  80/2010
Obecné zastupiteľstvo v Rakoviciach
s c h v a ľ u j e
Dodatok č. 1 : Prílohu č. 2 k Všeobecne záväznému nariadeniu č. 24 o určení výšky dotácie na prevádzku a mzdy na dieťa materskej školy a žiaka školských zariadení so sídlom na území obce Rakovice.   

3.3.
VZN obce Rakovice, ktorým sa vydáva prevádzkový poriadok pohrebiska
Prevádzkový poriadok pohrebiska bol schválený OZ dňa 1.3.2007 na základe Zákona č. 470/2005 Z. z. o pohrebníctve v znení neskorších predpisov, ktorý však dňa 31.12.2010 stráca platnosť. Na základe nového zákona č. 131/2010 Z. z. o pohrebníctve vydáva Obec Rakovice Všeobecne záväzné nariadenie obce č. 26, ktorým sa vydáva prevádzkový poriadok pohrebiska obce Rakovice s účinnosťou od 1.1.2011. Oproti predchádzajúcemu prevádzkovému poriadku bola navrhnutá aj zmena cenníka služieb. Poslanci nemali k uvedenému pripomienky a starosta dal o VZN č. 26 o prevádzkovaní pohrebiska hlasovať.   

Hlasovanie:
Počet poslancov:          5
Počet prítomných poslancov:      5 
Počet prítomných poslancov pri hlasovaní:  5
Hlasovanie:   za  :          5
	          proti:        0	          
                    zdržal sa:   0

U z n e s e n i e   č.  81/2010
Obecné zastupiteľstvo v Rakoviciach
s c h v a ľ u j e
Všeobecne záväzné nariadenie obce Rakovice č. 26, ktorým sa vydáva prevádzkový poriadok pohrebiska obce Rakovice.

Bod 4.  Rozpočet obce na rok 2011

Účtovníčka obce p. Janka Horylová vysvetlila poslancom aké položky a čo vlastne obsahuje návrh rozpočtu na rok 2011. Sú v ňom zahrnuté aj výdavky na originálne kompetencie, ktoré sú schválené teraz schvaľovaným dodatkom k VZN č. 24. V príjmoch je vo výnose dane z príjmov z daňového úradu uvedená čiastka o výške prognózy na rok 2010. Vo výdavkoch sú uvedené bežné výdavky a predpokladané kapitálové výdavky podľa rozpracovaných projektov.  Starosta dal o návrhu rozpočtu na rok 2011 hlasovať.   

Hlasovanie:
Počet poslancov:          5
Počet prítomných poslancov:      5
Počet prítomných poslancov pri hlasovaní:  5
Hlasovanie:   za  :          5
	          proti:        0	          
                    zdržal sa:   0

U z n e s e n i e   č.82/2010
Obecné zastupiteľstvo v Rakoviciach
s c h v a ľ u j e 
Obecné zastupiteľstvo v Rakoviciach
s c h v a ľ u j e
programový rozpočet obce Rakovice na rok 2011:     príjmy:  490.470,00 € 
                                                                                     výdavky: 490.470,00 € 
 Bod 5. Oslavy Nového roku

Starosta obce otvoril ďalší bod rokovania. Každý rok 1. januára obec uskutočňuje ohňostroj na oslavy nového roka a oslavy samostatnej Slovenskej republiky. Poslanec Ing. Šmýkal navrhol usporiadať tento ohňostroj aj 1.1.2011 a vyčleniť z  rozpočtu obce finančné prostriedky na zakúpenie ohňostroja vo výške 500,- Eur, tak ako minulý rok. Ohňostroj sa uskutoční dňa 1.1.2011 o 17,00 hodine na miestnom ihrisku a zabezpečovať odpálenie ohňostroja budú hasiči z Dobrovoľného hasičského zboru v Rakoviciach. Zároveň budú dbať na celkovú bezpečnosť a bezpečnú vzdialenosť odpaľovaného ohňostroja od prihliadajúcich občanov.

Hlasovanie:
Počet poslancov:          5
Počet prítomných poslancov:      5
Počet prítomných poslancov pri hlasovaní:  5
Hlasovanie:   za  :          5
	          proti:        0	           
         zdržal sa:   0

U z n e s e n i e   č.  83/2010
Obecné zastupiteľstvo v Rakoviciach
s c h v a ľ u j e 
uskutočniť ohňostroj dňa 1.1.2011 na ihrisku v Rakoviciach o 17,00 hodine a na tento ohňostroj vyčleniť finančné prostriedky z rozpočtu obce vo výške 500,- Eur.

Bod 6. Rôzne

6.1.
Starosta obce predložil prítomným poslancom, že ZŠ s MŠ Rakovice predložila na obecný úrad žiadosť o určenie „symbolickej“ výšky nájmu za telocvičňu pre tenisový krúžok. P. Martin Porubský, ktorý má ukončený trénerský kurz tenisu, má záujme viesť v škole tenisový krúžok pre deti vo veku od 5 do 8 rokov. Vzhľadom na to, že nesúhlasí s výškou mzdy, ktorú škola vypláca vedúcim záujmových útvarov (3,32 € / 1 hodina), menovaný vedie tento krúžok formou prenájmu telocvične. Na tenis sa prihlásili deti a žiaci ZŠ s MŠ Rakovice. Ak by pán Porubský platil iba symbolickú cenu nájmu, znížil by rodičom poplatok za krúžok. K uvedenému navrhol Ing. Šmýkal, aby sa p. Porubskému určilo symbolické nájomné telocvične vo výške 1,- euro s podmienkou na dobu určitú: do konca školského roku a s podmienkou, aby krúžok navštevovali deti ZŠ s MŠ Rakovice.   
 
Hlasovanie:
Počet poslancov:          5
Počet prítomných poslancov:      5
Počet prítomných poslancov pri hlasovaní:  5
Hlasovanie:   za  :          5
	          proti:        0	           
         zdržal sa:   0

U z n e s e n i e   č.  84/2010
Obecné zastupiteľstvo v Rakoviciach
s c h v a ľ u j e
prenájom telocvične ZŠ s MŠ Rakovice p. Martinovi Porubskému na dobu určitú – do konca školského roka 2010/2011 so symbolickým nájmom telocvične vo výške 1,00 eur a s podmienkou, aby krúžok navštevovali deti zo ZŠ s MŠ Rakovice.  

6.2.
Poslanec Ján Hevier sa pýtal, či sa neuvažuje s osadením dopravných značiek so zákazom státia pri kaviarni Ponorka alebo pri základnej škole. Pred základnou školou je zábradlie pri chodníku, nebolo by ho možné prirobiť aj na ďalšiu časť chodníka?  Autá bežne parkujú na chodníkoch, aj ke´d to Vyhláška o cestnej doprave nepripúšťa. Starosta obce povedal, že by sa mali tieto problémy vyriešiť po vybudovaní rekonštrukcie cesty a má dohodnuté rokovanie na budúci týždeň so zástupcami Okresného riaditeľstva Policajného zboru v Trnave, Obvodného úradu pre cestnú dopravu a pozemné komunikácie v Piešťanoch, Správy a údržby ciest Trnavského samosprávneho kraja, z ktorého by malo vyjsť riešenie vzniknutej situácie. O výsledkoch tohto rokovania bude starosta poslancov informovať.   

U z n e s e n i e   č.  85/2010
Obecné zastupiteľstvo v Rakoviciach
b e r i e   n a   v e d o m i e
informácie starostu o pripravovaných rokovaniach na zabezpečenie bezpečnosti chodcov a plynulej premávky v obci po dokončení rekonštrukcie chodníkov a miestnych komunikácií.

6.3.
Zástupca starostu obce p. Miroslav Masár navrhol, aby bola starostovi obce schválená ročná odmena za kvalitne vykonanú prácu v roku 2010. Navrhol vyplatiť starostovi obce ročnú odmenu vo výške jedného mesačného platu starostu obce, čo tvorí čiastku 2 180,00 Eur. Odmena bude vyplatená v termíne výplat za mesiac november 2010. Starosta obce dal o tomto návrhu hlasovať.

Hlasovanie:
Počet poslancov:          5
Počet prítomných poslancov:      5 
Počet prítomných poslancov pri hlasovaní:  5
Hlasovanie:   za  :           5
	          proti:         0	          
                     zdržal sa:   0

U z n e s e n i e   č.  86/2010
Obecné zastupiteľstvo v Rakoviciach
s c h v a ľ u j e           
ročnú odmenu starostovi obce Rakovice za rok 2010 vo výške 2.180,00 Eur (slovom dvetisícjednostoosemdesiat eur), ktorá bude vyplatená v termíne výplat za mesiac november  2010.  

6.4.
Zástupca starostu obce Miroslav Masár ďalej navrhol vyplatiť kontrolórke obce Ing. Lucii Duračkovej ročnú odmenu vo výške 100,00 Eur.  Ostatní poslanci nemali žiadne pripomienky a starosta dal o návrhu p. Masára hlasovať.

Hlasovanie:
Počet poslancov:          5
Počet prítomných poslancov:      5 
Počet prítomných poslancov pri hlasovaní:  5
Hlasovanie:   za  :          5
	          proti:        0	          
                    zdržal sa:   0
                    
U z n e s e n i e   č.  87/2010
Obecné zastupiteľstvo v Rakoviciach
s c h v a ľ u j e           
ročnú odmenu za rok 2010 kontrolórke Ing. Duračkovej Lucii vo výške 100,00 Eur (slovom jednostoeur),  ktorá bude vyplatená v termíne výplat za mesiac november 2010.  

6.5.
Starosta obce predniesol prítomným poslancom žiadosť country skupiny Jako-kedy o finančný príspevok pri príležitosti vydania hudobného CD. Skupina nacvičuje na obecnom úrade v miestnosti pred bývalou knižnicou. Pri organizovaní kultúrnych a spoločenských akcií nám členovia skupiny pri zabezpečení hudobnej produkcie vychádzajú v ústrety. Starosta navrhol prispieť hudobnej skupine finančným príspevkom. Poslanec Ján Hevier navrhol príspevok vo výške 70,- eur. Starosta dal o návrhu hlasovať. 

Hlasovanie:
Počet poslancov:          5
Počet prítomných poslancov:      5 
Počet prítomných poslancov pri hlasovaní:  5
Hlasovanie:   za  :           5
	          proti:         0	          
                     zdržal sa:   0

U z n e s e n i e   č.  88/2010
Obecné zastupiteľstvo v Rakoviciach
s c h v a ľ u j e           
vyplatiť finančný príspevok vo výške 70,00 eur (slovom: sedemdesiat eur) hudobnej country skupine Jako-kedy.

6.6.
Starosta obce poďakoval poslancom pri príležitosti konca volebného obdobia za prácu v tomto volebnom období a navrhol uskutočniť spoločné posedenie poslancov, starostu, kontrolórky aj s manželmi a manželkami a pracovníčok obecného úradu. Poslanec Hevier navrhol, aby sa toto posedenie uskutočnilo 10. decembra 2010, nakoľko 18. decembra 2010 bude v základnej škole vianočná akadémia, kde budú poslanci aj starosta pozvaní. Ďalej navrhol uskutočniť posedenie v reštaurácií Dúbrava na Prašníku. Poslanci s týmto návrhom súhlasili. 
 
Hlasovanie:
Počet poslancov:          5
Počet prítomných poslancov:      5 
Počet prítomných poslancov pri hlasovaní:  5
Hlasovanie:   za  :           5
	          proti:         0	          
                     zdržal sa:   0

U z n e s e n i e   č.  89/2010
Obecné zastupiteľstvo v Rakoviciach
s c h v a ľ u j e           
uskutočniť spoločné posedenie starostu, poslancov, kontrolórky s rodinnými príslušníkmi a pracovníčok obecného úradu dňa 11. decembra 2010 v reštaurácií Dúbrava na Prašníku pri príležitosti ukončenia volebného obdobia 2006 - 2010.

Nakoľko neboli vznesené žiadne iné pripomienky ani dotazy,  starosta obce p. Dušan Daloš program rokovania ukončil a poďakoval prítomným za účasť.  

Overovatelia zápisnice:      Ing. Július Šmýkal             .............................................

                                Igor Zábrodský                  ..............................................

Zápisnicu zapísala:            Jarmila Chnápková             .............................................

                                                  Dušan   D a l o š
                                                  starosta obce